Azman Warren

Azman Warren ialah seorang penyanyi, penulis lagu dan pemuzik Malaysia. Beliau memperoleh pengiktirafan meluas menerusi penglibatannya dalam album kompilasi Ikhlas (1991). Beliau juga ialah vokalis dan ketua kumpulan Karma. Album solo pertamanya, Karma dikeluarkan pada 1998.

Kehidupan awal
Azman dilahirkan di Batu Pahat, Johor kepada ibu bapanya yang berketurunan Melayu-Inggeris dan merupakan anak kelima daripada lapan beradik. Beliau berpindah ke Australia pada usia 13 tahun dan menetap di sana selama 16 tahun. Beliau merupakan lulusan falsafah dan pernah mempelajari Hukum Einstein ketika berusia 14 tahun.

Kerjaya muzik
Sepanjang tempoh menetap di Australia, Azman pernah bergiat aktif bersama The Teenage Roadshow, satu inisiatif yang dipelopori oleh dermawan dan bekas tentera, Gil Weaver dan dibiayai oleh Majlis Australia. Ia mengadakan lawatan ke seniman dan pemuzik untuk mendekati masyarakat dan penjara di utara negara yang kurang bernasib baik.

Selepas 16 tahun menetap di Australia, beliau pulang ke Malaysia di mana beliau menandatangi kontrak bersama Roslan Aziz Productions (RAP) milik Roslan Aziz. Azman muncul dalam album kompilasi Ikhlas (1991) yang turut menampilkan Zainal Abidin, Zubir Ali, Afdlin Shauki, Amir Yussof dan Sheila Majid. Dalam album kompilasi itu, Azman menyumbangkan 3 lagu, yang mana 2 daripadanya bersama kumpulan Karma. Beliau bersama 5 artis RAP menjayakan persembahan di konsert Ikhlas yang berlangsung pada 25 Disember 1992 di Stadium Negara.

Album pertama Azman, Karma, dikeluarkan pada 1998, namun tidak mendapat banyak perhatian. Bagaimanapun, album ini melayakkan beliau dicalonkan untuk Artis Baru Lelaki Terbaik di Anugerah Industri Muzik 1999, namun dimenangi oleh Anuar Zain. Setelah album solonya dilancarkan, beliau mula membangun rangkaian hubungan perniagaan, namun masih terus aktif dalam bidang muzik.

Diskografi

Album studio
 Tajuk Butiran album Karma Dikeluarkan: Julai 1998
 Label: Roslan Aziz Productions
 Format: CD, kaset, muat turun digital

Album kompilasi
 Tajuk Butiran album Ikhlas Dikeluarkan: 22 November 1991
 Label: Roslan Aziz Productions
 Format: CD, kaset, muat turun digital

Single
 Tajuk Tahun "Ballad of Juliet" 1991 "Mercy"

Konsert
 Konsert Ikhlas 1992 (1992)

Anugerah dan pencalonan
 Tahun Anugerah Kategori Penerima/Karya tercalon Keputusan 1999 Anugerah Industri Muzik ke-6 Artis Baru Lelaki Terbaik Dirinya sendiri  Album Rock Terbaik Karma 

Rujukan

Pautan luar
 Azman Warren di Discogs

Kategori:Kelahiran 1960
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Inggeris
Kategori:Muslim Malaysia
Kategori:Orang dari Johor
Kategori:Penyanyi lelaki Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penyanyi berbahasa Melayu
Kategori:Penyanyi bahasa Inggeris di Malaysia